open-index/open-wikipedia-markdown huggingface dataset:
Arsenij Golovko

**Arsenij Grigorjevitsj Golovko** (russisk: *Арсений Григорьевич Головко*) (1906–1962) var en sovjetisk admiral. Under andre verdenskrig var han sjef for den sovjetiske Nordflåten og spilte der en rolle i det frigjøringen av Finnmark 1944–45.

Golovko gikk inn i den sovjetiske flåten i 1925. I 1928 avsluttet han sjøoffisersskolen i Leningrad og ble deretter beordret til ulike poster i flåten. I 1937 og 1938 deltok han på republikansk side i den spanske borgerkrigen. Etter å ha vendt tilbake til Sovjetunionen begynte Golovko på sjøkrigsskolen. Golovko ble i juli 1940 sjef for Nordflåten, en post han besatte til august 1946.

Etter andre verdenskrig fikk Golovko nye oppgaver. Fra 1947 til 1952 tjenestegjorde han i marinestaben. Han var sjef for den den fjerde flåten  i Østersjøen fra 1952 til 1956. Fra januar til november 1956 var han sjef for Østersjøflåten. Deretter var Golovko til 1962 første nestøverstkommanderende for den sovjetiske flåten.

Golovko ble hedret med en rekke ordener og utmerkelser for sitt virke. Han ble tildelt Leninordenen fire ganger. Han fikk også Den røde fanes orden fire ganger, to av dem sammen med Usjakovordenen. Golovkov ble også tildelt Den røde stjernes orden og Nakhimovordenen. Golovko ble i 1946 tildelt storkors av St. Olavs Orden «for fortjeneste i samband med felttoget i Nord-Norge 1945».

## Referanser
Anskar Fredhjem

**Anskar Maryath Fredhjem** (født 27. august 1893 i Dypvåg, død 10. mars 1980) var en norsk kaptein i handelsflåten. Han er kjent for å ha vært skipsfører på MS «Hird» under evakueringen av Frankrike i mai 1940. Fredhjem ble tildelt *[[Krigskorset]]*, Norges høyeste utmerkelse.

Fredhjem reiste til sjøs som 14-åring i 1908, og tok styrmannseksamen i 1915. I 1918 avla han skipsførereksamen i Kristiansand og fra 1930 førte han motortankeren «Peik» på 9&nbsp;400 brt.

Ved Tysklands angrep på Norge 9. april 1940 befant kaptein Fredhjem seg undervegs med MS «Hird» fra Norfolk i Storbritannia til Malmö med kull. Da Sverige stengte sine havner søkte Fredhjem i stedet havn i Greenock i Skottland, der det ble klart at kullasten i stedet var solgt for lossing i Dunkerque, dit MS «Hird» ankom 8. mai. Etter å ha losset kullasten fikk kaptein Fredhjem problemer med å forlate Dunkerque. Havnen ble bombet av tyske fly og MS «Hird» ble påført store skader.

Kaptein Fredhjem fikk fra franske myndigheter ved admiral François Darlan, som da var sjef i Dunkerque, ordre om å ta om bord franske og britiske soldater og forlot Dunkerque 28. mai med Cherbourg som mål. Skipet hadde da 2&nbsp;000 franske og 1&nbsp;495 britiske soldater om bord, i tillegg til enkelte tyske krigsfanger og sivile. MS «Hird» var det siste skipet som forlot Dunkerque under evakueringen. Fredhjem måtte navigere gjennom minefeltene og var i tillegg utsatt for tyske miner sluppet fra fly. Flere av skipene foran MS «Hird» ble sprengt. En britisk destroyer ble torpedert av en tysk ubåt like ved MS «Hird».

Fredhjem ga ordre til stopp med fare for eget skip og passasjerer og tok om bord overlevende. Skipet ble så av britene beordret til Weymouth der de hardest skadede ble tatt i land, før  MS «Hird» ble beordret videre til Frankrike. Skipet krysset igjen Den engelske kanal og ble loset gjennom minesperrene utenfor Cherbourg av en eskortetråler. Kaptein Fredhjem førte 30. mai MS «Hird» i havn i Cherbourg, der de evakuerte soldatene kunne gå i land. Kaptein Fredhjem førte deretter skipet over Den engelske kanal til Cardiff.

## Utmerkelser

Fredhjem ble i statsråd 12. desember 1941 tildelt *Krigskorset* for evakueringen og redningen av allierte soldater. Innstillingen om tildeling omtaler også at Fredhjem hindret at MS «Hird» falt i fiendens hender. Den omtaler også en erklæring fra 19 britiske offiserer der det framføres anerkjennelse for Fredhjems handlinger, hans «dyktige sjømannskap, personlige mot og pliktfølelse».

Fredhjem ble også tildelt Haakon VIIs Frihetskors.

## Referanser
Vejle stadion

**Vejle Stadion** er et fotballstadion i Vejle, Danmark. Det er hjemmebanen til Vejle Boldklub.

## Historie
I mer enn 20 år har der vært mange planer for et nytt anlegg i byen. Det har vært planer om renovering av det gamle stadionet, eller et nytt stadion et helt annet sted i byen. 

Kapasiteter fra 10 000 til 17 000 ble nevnt. I 2004 ble det endelig besluttet å bygge et nytt stadion ved siden av det gamle i Nørreskoven, og etter en del forsinkelser kunne arbeidet endelig gå i gang på slutten av 2006.

Stadionanlegget har en total kapasitet på 10 400, fordelt på 4 tribuner og to hjørner. Det er 7500 sitteplasser fordelt på de 4 tribunene. Vejle Stadion er et moderne stadion som oppfyller alle krav fra UEFA med hensyn til avvikling av kamper i UEFAs regi. Eneste hindringen er belysningen, som kun leverer 1000 lux. 

Det nye stadionet ble et stort løft med hensyn til fasiliteter. Det er bygget moderne VIP-fasiliteter, klubblokaler og to store kontortårn på de to nordlige endene. 

Det gamle anlegget består, og blir hjemmebane for andre lag i klubben.  

Vejle Kommune kjøpte rettighetene til stadionnavnet, som frem til 2010 kommer til å hete *Vejle Stadion*.

Den første kampen på det nye stadionet ble en kamp mot FC Midtjylland 9. mars 2008, hvor VB tapte 2-1.

Tilskuerrekorden ble satt den 14. september 2008 i en kamp mot Brøndby IF, med 10 092 tilskuere.
Khokh Nuur

**Khokh Nuur** («den blå innsjøen») er en saltsjø som ligger i provinsen (aimagen) Dornod i det nordøstlige Mongolia. Innsjøen ligger bare 560 meter over havet, noe som gjør sjøen til landets laveste punkt.

## Referanser
Khövsgölsjøen

**Khövsgölsjøen** (mongolsk: Хөвсгөл нуур), også kjent som **Khövsgölhavet** (Хөвсгөл далай), er Mongolias nest største innsjø (2760 km²) og samtidig den nest største ferskvannssjøen i Asia. Innsjøen er beliggende i provinsen Khövsgöl aimag nordvest i landet, ikke langt fra grensen til Russland. Den ligger 1645 meter over havet, er 136 kilometer lang og 262 meter dyp på sitt dypeste. Den inneholder omtrent 70 % av Mongolias ferskvann og 0,4 % av jordens samlede ferskvannsressurser. Byen Hatgal ligger ved innsjøens sørlige bredde. Innsjøen er dannet av tektoniske krefter og er med en alder på 2–5 millioner år blant de eldste innsjøene på jorda.

## Referanser


## Eksterne lenker
*
Xiang

**Xiang** (kinesisk: 湘語; pinyin: *Xiāng yǔ*), også kalt **hunanesisk**, er en variant av det kinesiske språk. Språket er oppkalt etter elven Xiang og er utbredt særlig i provinsen Hunan. 

Xiang tales av over 36 millioner mennesker i Kina, særlig i det sentrale og sørvestre Hunan, i de fire fylkene Quánzhōu (全州), Guànyáng (灌陽), Zīyuán (資源) og Xīngān (興安) nord i regionen Guangxi, og dessuten i mindre deler av Guangdong. Xiang-området omgis av mandarintalende områder i nord, vest og sør, Hakka i sør, og av Gàn i østre Hunan og i Jiangxi. Xiāng er også i kontakt med språkene Tujia og Miao i vest.

Man kan dele inn xiang etter kriteriet gammel og ny, der den gamle (i sør) har stått seg bedre mot påvirkning fra mandarin. *Gammel xiang* er av stor interesse for språkforskere ettersom det i likhet med wu-dialekten har bevart den gamle tredelte distinksjonen mellom obstruenter. 

Det finnes dessuten tre dialektgrupper innen xiang:

* Chángyì-subgruppen (長益片) i 32 byer/byfylker og fylker, blant annet i Changsha
* Lóushào-subgruppen (婁邵片) i 21 byer/byfylker og fylker i Hunan og Guangxi
* Jíxù-subgruppen (吉漵片) i åtte byer/byfylker og fylker

Xiang var det språket som Mao Zedong vokste opp med.

## Litteratur
*Bào, hòuxīng & Chén, huī. (2005). "Xiāngyǔ de fēnqū" (The divisions of Xiang languages). *Fāngyán*: 261-270. (鮑厚星, 陳暉. 2005. "湘語的分區".方言: 261-270)
*Norman, Jerry. [1988] (2002). *Chinese*. Cambridge, England: CUP ISBN 0-521-29653-6
*Wu, Yunji. (2005). *A Synchronic and diachronic study of the grammar of the Chinese Xiang dialects*. Berlin, New York: Mouton de Gruyter. ISBN 3-11-018366-8
*Yuán, jiāhuá (1989). *Hànyǔ fāngyán gàiyào* [An introduction to Chinese dialects]. Beijing, China: Wénzì gǎigé chūbǎnshè. (袁家驊. 1989. 漢語方言概要. 北京:文字改革出版社.)
End of the World (sang)

**«The End of the World»** er en amerikansk popsang med melodi av Arthur Kent og tekst av Sylvia Dee, som ble gjort kjent av Skeeter Davis.  Dee skrev også teksten til «Too Young» med Nat King Cole.

Singlen med Skeeter Davis ble utgitt av RCA Records i desember 1962. Platens produsent var Chet Atkins.

Coverversjoner av sangen har blitt spilt inn på albumer med artister som Eddy Arnold, Carola, the Carpenters,  Agnetha Fältskog,  Herman's Hermits, Brenda Lee, Loretta Lynn, Johnny Mathis, John Cougar Mellencamp, Patti Page, Nancy Sinatra, Twiggy, Bobby Vinton samt Dottie West.

Jan Høiland med Ejes orkester utgav sangen på singlen Polydor NH 66787 i 1966.

Sonia utgav den på single i 1990.  

## Norske versjoner
Andreas Diesen og Tore Ryen, Ivar Hovden samt Marit Vollen har skrevet norske tekster. I Diesens og Ryens norske versjon bærer den tittelen «Du sa farvel». I Hovdens norske versjon bærer den tittelen «En dag i april». Vollens norske versjon heter «Vår eneste jord».

### Innspillinger

## Listeplasseringer
Davis' versjon kom på den britiske singelisten 16. mars 1963 og lå der i tretten uker med nummer atten som høyeste plassering.
 
Singlen med Skeeter Davis nådde sin største suksess i mars 1963, da den kom på en andreplass på den amerikanske Billboard Hot Country Singles-listen, en andreplass på Billboard Hot 100-listen (Davis var countrysanger og platen var en crossovermusikk-suksess) samt en førsteplass på Billboard Middle-Road Singles-listen.

«The End of the World» lå også på en fjerdeplass på Billboard Hot R&B Sides-listen, noe som gjorde Davis til én av de få hvite kvinnelige sangerne som har oppnådd en Top 10-plassering på denne listen.

At Davis oppnådde Top 10-plasseringer på fire lister, har aldri blitt kopiert av andre kvinnelige artister i Billboards historie.

Sonia Evans' versjon kom på den britiske singlelisten 25. august 1990 og lå der i atten uker med nummer syv som høyeste plassering. Platen var utgitt på Chrysalis Records. Den var produsert av Stock Aitken Waterman.

## Noter


## Referanser
VIA Rail

**VIA Rail Canada** (også kjent som **VIA Rail** og **VIA**, uttalt /ˈviə/), er det statlige jernbaneselskapet som opererer persontog i Canada. Selskapet ble opprettet i 1978 og overtok persontogene fra Canadian National Railway (CN) og Canadian Pacific Railway (CP). Størsteparten av de 14,000&nbsp;kilometerne selskapet operer, eies av disse to selskapene, først og fremst CN, men VIA eier selv 140&nbsp;km i Ontario. Selskapet har fire millioner reisende i året.

Størsteparten av avgangene er i "Korridoren", det tett befolkede beltet mellom Windsor og Québec, som inkluderer halve Canadas befolkning og millionbyene Toronto, Montréal og Ottawa. Andre ruter inkluderer *Canadian*, som kjører mer en 4,000&nbsp;km fra Toronto til Vancouver, og *Ocean* mellom Montréal og Halifax (Nova Scotia)Halifax. Andre ruter betjener fjerntliggende områder av Québec, Ontario og Manitoba. VIA kjører i åtte provinser; alle unntatt Prince Edward Island og Newfoundland og Labrador. Selskapet gjennomgikk store rutekutt i 1981 og i 1991, og opererer kun en fjerdedel av det den gjorde da selskapet ble stiftet. Selskapet har hovedsete i Montréal.

## Referanser


## Eksterne lenker
*
Günther Kleiber

**Günther Kleiber** (født 16. september 1931 i Eula, død 29. mars 2013 i Berlin) var en kommunistisk politiker fra DDR.

Han var 1984-1989 medlem av politbyrået i sentralkomitéen i Sozialistische Einheitspartei Deutschlands (SED), det statsbærende partiet i DDR og var 1973–1986 minister for maskin-, landmaskin- og fartøykonstruksjon. Han ble medlem av SEDs sentralkomité og av Folkekammeret i 1967. Videre var han 1971-1989 viseformann og 1. viseformann i ministerrådet. Fra 1986 til 1989 var han DDRs representant i COMECON.

8. november 1989, dagen før Berlinmurens fall, fratrådte han alle vervene sine, og 3. desember samme år ble han ekskludert fra SED som følge av at den nye ledelsen i partiet forsøkte å distansere seg fra det gamle regimet. Det ble innledet en etterforskning for myndighetsmisbruk og korrupsjon, som ble innstilt i mai 1990 da det var kun et spørsmål om tid før DDR ville opphøre å eksistere.

I august 1995, etter den tyske gjenforeningen, startet rettssaken mot ham ved landretten i Berlin for medansvar for drapene på flyktninger ved den indretyske grensen. Kleiber ble dømt til tre års fengsel. Høyesterett bekreftet dommen i november 1999, og Kleiber påbegynte soningen 18. januar 2000 i Berlin. Etter at han hadde beklaget sin rolle i DDR-regimet ble han 6. september samme år, sammen med Günter Schabowski, benådet av Berlins regjerende borgermester Eberhard Diepgen (CDU) og løslatt fra fengselet.

## Referanser
Granada (departement)

**Granada** er et av femten departementer i Nicaragua. Det ligger sentralt i landet, langs nordbredden av Nicaraguasjøen. Administrasjonsenteret Granada er en av Nord- og Mellom-Amerikas eldste byer. 

## Referanser
Jinotega (departement)

**Jinotega** er et av femten departementer i Nicaragua. Det ligger sentralt nord i landet og grenser til Honduras. Administrasjonssentrum er byen Jinotega. Departementet hadde 417 372 innbyggere i 2012.

## Referanser
León (departement)

**León** er et av femten departementer i Nicaragua. Det ligger vest i landet, langs stillehavskysten. Departementet hadde 404 471 innbyggere i 2012. Administrasjonssenteret León er en av Nicaraguas eldste byer og regnes som den intellektuelle hovedstaden i Nicaragua.

Provinsen utmerker seg med sitt spesielle landskap av flotte strender, vulkaner og mange turistmål. Fire vulkaner finnes i Cordillera de los Maribios.

## Referanser
Southern Railway of Vancouver Island

**Southern Railway of Vancouver Island**, tidligere **Esquimalt and Nanaimo Railway**, er en jernbane på Vancouver Island i Britisk Columbia, Canada. Den løper mellom Victoria og Courtenay, med en forgrening fra Parksville til Port Alberni. Banen er en av de to eneste gjenværende på Vancouver Island, og er 160&nbsp;km lang. Banen eies av Island Corridor Foundation. Det opereres både gods- og persontog på banen; førstnevnte av VIA Rail en gang daglig tur/retur mellom Victoria og Courtenay. Forgreningen til Port Alberni er i dag stengt for kommersiell trafikk, men det kjører et museumsdamptog på denne delen av banen.

Byggingen av banen startet i 1883, og åpnet året etter til Wellington og til Victoria i 1888. Den ble utvidet til Port Alberni i 1911, til Lake Cowichan i 1912 og til Courtenay i 1914. Selv om konsesjonen krevde at banen skulle bygges nord til Campbell River, hindret første veredenskrig dette, og arbeidet ble aldre gjenopptatt etter krigen. I 1905 ble banen kjøpt av Canadian Pacific Railway (CP), som eide banen frem til 1999. Fra 1979 ble persontransporten, sammen med mesteparten av CPs annet persontransport, overført til den statlige VIA Rail. Driften av godttrafikken ble tatt over av RailAmerica i 1999, men i 2006 ble infrastrukturen overført til en stiftelse.

## Eksterne lenker
*
Wall

**Wall** eller **The Wall** kan vise til:

*The Wall – et Pink Floyd-album fra 1979
**Pink Floyd: The Wall – en film basert på albumet
*The Wall (band) – et engelsk punk-band, aktiv 1978-1983
*The Wall – en sang av Johnny Cash på albumet At Folsom Prison
* WALL-E – en animasjonsfilm
*The Wall (TV-serie) – en britisk TV-serie
*The Wall (film fra 2017), en amerikansk krigsfilm
* wall (Unix) – et kommandolinje-verktøy i Unix

## Geografi
* Wall (Cornwall) – en landsby i Cornwall i England
* Wall (Northumberland) – en landsby i Northumberland i England
* Wall (Staffordshire) – en landsby i Staffordshire i England
* Wall (Pennsylvania) – en liten by i Pennsylvania, USA
* Wall (Sør-Dakota) – en liten by i Sør-Dakota, USA
* Wall (New Jersey) – en by i New Jersey, USA

## Personer
* Anthony Wall (født 1975) – en engelsk profesjonell golfspiller
* Brad Wall (født 1965) – en canadisk politiker
* C. T. C. Wall (født 1936) – en engelsk matematiker
* Garret D. Wall (1783–1850) – en amerikansk politiker
* George Wall (1885–1962) – en engelsk fotballspiller
* Jeff Wall (født 1946) – en canadisk fotograf og kunstner
* Larry Wall (født 1954) – en amerikansk lingvist og programmerer
* Max Wall (1908–1990) – en engelsk skuespiller
* Paul Wall (født 1980) – en amerikansk rapper
* Richard Wall (1694–1777) – en irsk-spansk politiker og diplomat
Nueva Segovia (departement)

**Nueva Segovia** er et av femten departementer i Nicaragua. Det ligger nord i landet og grenser til Honduras. Før 1936 var også departementet Madriz del av Nueva Segovia. Administrasjonssentrum er Ocotal. Departementet hadde 243 014 innbyggere i 2012.

## Referanser
Managua (departement)

**Managua** er et av femten departementer i Nicaragua. Det ligger sentralt vest i landet langs stillehavskysten. Mesteparten av Managuasjøen ligger i dette departementet. Landets hovedstad Managua ligger også her. Departementet hadde 1 448 271 innbyggere i 2012.

## Referanser
Masaya (departement)

**Masaya** er et av femten departementer i Nicaragua. Det ligger sentralt vest i landet. Masaya er med sine 590&nbsp;km² det minste departementet i Nicaragua målt i areal. Administrasjonssentrum er byen Masaya. Departementet hadde 348 254 innbyggere i 2012.

## Referanser
Río San Juan (departement)

**Río San Juan** er et av femten departementer i Nicaragua. Det ligger sør i landet mellom sør-bredden av Nicaraguasjøen og Det karibiske hav. I sør grenser det til Costa Rica. Administrasjonssentrum er byen San Carlos. Departementet hadde 122 666 innbyggere i 2012.

## Referanser
Región Autónoma del Atlántico Norte

**Región Autónoma de la Costa Caribe Norte**, tidligere **Región Autónoma del Atlántico Norte**, er en av to autonome regioner i Nicaragua. Regionen hadde 453 541 innbyggere i 2012.

## Referanser
Garrett Weber-Gale

**Garret Weber-Gale** (født 1985) er en amerikansk svømmer, som under OL i Beijing vant to gullmedaljer på 4x100&nbsp;m fri og 4x100&nbsp;m medley for USA. På 4x100&nbsp;m medley svømte han kun i kvalifiseringsheatet, mens han på 4x&nbsp;100m fri, svømte andre etappe. Han konkurrerte for University of Texas fra 2003 til 2007, og ble i mester på 100&nbsp;yard fri under NCAA Division 1 i 2006. Weber-Gale har også tre gull fra VM i Montreal (2005), Melbourne (2007) og i Roma (2009). Alle medaljene kom på 4x100&nbsp;m fri stafett.

## Referanser


## Eksterne lenker
* 
*
Liste over borgermestre i Viðareiði

**Liste over borgermestre i Viðareiði**. Viðareiði på Færøyene ble egen kommune ved delingen av Viðareiði, Fugloy og Svínoy i 1913.

## Fotnoter


## Referanser
Rivas (departement)

**Rivas** er et av femten departementer i Nicaragua. Det ligger sør i landet, mellom sørbredden av Nicaraguasjøen og Stillehavet. Den vulkanske øya Ometepe ligger i departementet. Administrasjonssentrum er byen Rivas. Departementet hadde  innbyggere i 2012.

## Referanser




## Eksterne lenker
*
Vindfjell

**Vindfjell** er et fjell i Larvik og Siljan kommuner i Telemark fylke. Fjelltoppen har en høyde på 621,7 meter over havet og ble inntil 2025 ansett som det høyeste punktet i Larvik. Nyere målinger viser at kommunen har et høyere punkt (622,04 moh) nær toppen av Pikstein på grensa mot Kongsberg i nord. 

Vindfjell ligger i fylkesgrensa mellom Vestfold og Telemark. Et område rundt toppen er vernet som Vindfjell naturreservat. Riksvei 32 passerer i utkanten av Vindfjellområdet, og her ligger Vindfjelltunet. Herfra er det bomvei inn til Nordigårdsetra.

Vindfjellområdet er populært lokalt vinterutfartssted nær byene Skien og Porsgrunn.

## Se også
* Fjell i Vestfold

## Referanser
Guri-demningen

**Guri**, formelt ***Central Hidroeléctrica Simón Bolívar***, er verdens tredje strøste vannkraftverk målt etter installert effekt.  Det ligger i delstaten Bolívar i Venezuela, i elva Caroní. Det demmer opp Guri-reservoaret (spansk: Embalse Guri).

Kraftverket drives av selskapet *Itaipu Binacional* og er verdens tredje største vannkraftverk etter kinesiske Tre kløfter og brasilianske Itaipu, og har en installert effekt på 10,2 GW fordelt på 10 turbiner hver. I året produserer verket 87 TWh, som tilsvarer om lag 70% av hele Norges vannkraftproduksjon. 

I forbindelse med kraftverket er det bygget en dam på 1 300 meters lengde og 162 meters høyde. Produksjonen startet i 1978.

## Eksterne lenker
* Edelca – operatørselskapets nettsider.
Artur Johansen

**Artur Johansen** (født 1. juli 1970) er en færøysk politiker (Jv.) og revisor fra Strendur.

Han har vært borgermester i Sjóvar kommuna siden 2009, og satt også i kommunestyret i perioden 2001–2004. Han er medlem av Javnaðarflokkurin, men kommunevalgene er ikke partipolitiske.

Johansen har kontorfaglig utdannelse med diplomeksamen (HD) i regnskap. Han var kontorist ved sorenskriverembedet (Føroya Rættur) og sjøfartsmyndigheten på Færøyene, deretter revisor i revisjons- og rådgivningsselskapet SPEKT (tidligere KPMG) i Tórshavn.

Han er sønn av tidligere fagforenings- og lagtingsmann Karl Robert Johansen.

## Referanser
Jason Lezak

**Jason Lezak** (født 1975) er en amerikansk svømmer, med fire OL-gull og åtte VM-gull for USA. Av de tolv gullmedaljene har Lezak kun vunnet én individuell medalje. Den kom på 100&nbsp;m fri under kortbane-VM i Indianapolis i 2004. De resterende gullmedaljene har kommet på 4x100&nbsp;m fri og 4x100&nbsp;m medley stafett.

## Referanser


## Eksterne lenker
* 
*
Helge Mehre

**Helge Olrik Mehre** (født 1. februar 1911 i Narvik, død 17. september 1997 i Oslo) var en norsk offiser og flyger.

Da annen verdenskrig brøt ut, hadde Helge Mehre allerede bakgrunn som flyger og politimann.  Etter å ha deltatt i de tidlige krigshandlingene i Norge, kom han seg til Canada.  Etter en periode ved Little Norway bar det tilbake til England.  Her ble Mehre sjef for 331 skvadron, og senere sjef for vingen som omfattet 331- og 332 skvadron, 132 (Norwegian) Wing.  Med Mehre som sjef, dro vingen til kontinentet, der skvadronene tok del i den allierte fremrykkingen gjennom Frankrike, Belgia og Nederland.

Mehre ble flygeress, med seks bekreftede nedskutte tyske fly.

Etter krigen fortsatte Mehre i Luftforsvaret.  Han har blant annet vært direktør for Forsvarets høgskole, før han avsluttet sin militære karriere som kommandant på Akershus festning.  Han var da generalmajor.

## Utmerkelser
Major Helge Mehre ble i september 1942 tildelt Krigskorset med sverd «for personlig innsats i kamp, og for med mot og plikttroskap å ha ledet norske flygeavdelinger under operasjoner mot fienden gjennom lengre tid.» Han hadde deltatt i operasjoner over Den engelske kanal, Belgia og Frankrike, og hadde skutt ned og skadet fiendtlige fly.

Mehre ble også tildelt Krigsmedaljen, Deltagermedaljen og Haakon VIIs 70-årsmedalje.  Mehre ble utnevnt til offiser av Den britiske imperieordenen, kommandør av den svenske Sverdordenen og kommandør av den nederlandske Oranje-Nassau-ordenen. Han ble tildelt de britiske dekorasjonene Distinguished Service Order og Distinguished Flying Cross og mottok også USAs Distinguished Flying Cross.

## Bibliografi
* 
* *Flyvåpnene i den 2. verdenskrig : jagerflyene*, 1986

## Referanser


## Eksterne lenker
* Intervju fra NRK. Oluf Reed Olsen, Helge Mehre, Martin Gran og Per Hektoen forteller om flyging i norske skvadroner under annen verdenskrig
Xingó-demningen

** Xingó-demningen** er en demning og et vannkraftverk i elven São Francisco i det østre Brasil. Installert kapasitet etter utbyggingen i 1994 var 3 162 MW totalt, men anlegget skal utbygge til maksimal effekt på 5 020 MW i 2010, fordelt på 10 turbiner.  Demningen er 3 623 m lang og 141 meter høy.

Dette er et av de siste av de fem større kraftverkene i São Francisco-elva før den når havet, og ligger 65&nbsp;km fra Pãulo Afonso IV-demningen. Anlegget ligger mellom delstatene Alagoas og Sergipe. Reservoaret som demmes opp er 65&nbsp;km langt.

## Referanser
Sobradinho-demningen

** Sobradinho-demningen** er en demning og et vannkraftverk i elven São Francisco i det østre Brasil. Ved demningen ligger byen Sobradinho. Installert kapasitet etter utbyggingen i 1979 var 1&nbsp;050 MW totalt fordelt på seks turbiner. Arbeidet startet i 1973. Dette er det minste av fem store kraftverk i São Francisco-elva, og ligger i delstaten Bahia.
 
Reservoaret som dannes av oppdemmingen er det 12. største i verden, med 4&nbsp;124 km² og 34,1 km³ vannvolum. Innsjøens lengde er 320 km, og største dybde 30 meter. Demningen er 41 meter høy, og totalt 12,5 kilometer lang. Demningen har en sluse som er 120 meter lang og 17 meter bred, med plass til å sikre betydelig godstransport videre oppover elven.

Det har vært protester mot utbyggingen, som gir en oversvømming av 4.124 km² og fører til flytting av minst 70.000 personer. I 2008 ble anlegget midlertidig okkupert av protesterende mennesker.

## Referanser
Anderlecht

**Anderlecht** er en av 19 kommuner i vestre del av hovedstadsregionen Brussel i Belgia. 

Kommunen er mest kjent for fotballklubben RSC Anderlecht og er det mestvinnende laget i belgisk toppdivisjon.

Bydelens befolkning økte særlig utover på 1800-tallet, som skyldes nærheten til den raskt voksende byen Brussel. Særlig interessante bydeler er Het Rad og Moortenbeek fra 1920-årene, som utmerker seg som grønne bydeler.

Et stort innslag (2016) i befolkningen er folk av tyrkisk, marokkansk, algerisk, albansk og afrikansk innvandrerbakgrunn.

## Severdigheter
*St. Peter og St. Guy-kirken med en romansk krypt fra 900-tallet og er en av de eldste i Belgia. Kirken er imidlertid fra 1350 og senere.
*Rett ved kirken, ligger et gammelt beginerkloster og som i dag er et historisk museum.
*«Erasmus' hus» fra rundt 1450 med urtehage.

## Kjente personer
*Desiderius Erasmus, humanist og teolog (1466–1536)
*Philippe Thys, syklist og vinner av Tour de France tre ganger (1890–1971)
*Maurice Carême, poet (1899–1978)
*William Vance, tegneserieskaper (f. 1935)
*Maurice Bidermann, belgisk-født fransk forretningsmann (1932-2020)

## Vennskapsbyer
* Boulogne-Billancourt
* Neukölln
* Hammersmith and Fulham
* Zaandam
* Marino

## Referanser


## Eksterne lenker
*
Macagua-demningen

**Macagua-demningen** er en av verdens tjue største vannkraftverk målt etter installert effekt.  Det ligger i delstaten Bolívar i Venezuela, ved elva Caroni. 

Kraftverket er landets nest største vannkraftverk etter kapasitet, og har en installert effekt på 3 154 MW. Det stod ferdig utbygd i 2002. Det er siden bygd en utvidelse - *Macagua II*.

## Eksterne lenker
* Edelca – operatørselskapets websider.
Caruachi-demningen

**Caruachi-demningen** er et stort vannkraftverk i delstaten Bolívar i Venezuela, ved elva Caroni, hvor det også er tre andre større kraftverk installert med total effekt på mer enn 20 GW. Dammen er 5 728 m lang og 55 meter høy.

Kraftverket er landets tredje største vannkraftverk etter kapasitet, og har en installert effekt på 2 160 MW fordelt på 12 turbiner. Det ble påbegynt i 1998 og stod ferdig utbygd i 2006. Årsproduksjonen er på om lag 12,1 TWh, eller tilsvarende 10% av Norges vannkraftproduksjon.

## Eksterne lenker
* Edelca – operatørselskapets websider.
Liste over borgermestre i Sjógv

**Liste over borgermestre i Sjógv**. Sjógv på Færøyene oppstod i dagens form ved en kommunedeling i 1952.

## Referanser
Pãulo Afonso IV-demningen

** Pãulo Afonso IV-demningen**, også kjent under navnet ***Moxoto***, er en demning og et vannkraftverk i elven São Francisco i det østre Brasil. Installert kapasitet etter utbyggingen i 1955 var 3 409 MW totalt, men anlegget er siden utbygd videre og yter idag en maksimal effekt på 4 280 MW. 

Dette er det siste av i alt fem større kraftverk i São Francisco-elva før den når havet, og ligger rett nedenfor Luiz Gonzaga-demningen, som demmer opp Itaparicasjøen. Anlegget ligger i delstaten Bahia, men like ovenfor grensen til delstaten Pernambuco.

## Referanser
Swinging on a Star

**«Swinging on a Star»** er en amerikansk populærmusikksang med melodi av Jimmy Van Heusen og tekst av Johnny Burke, som ble gjort kjent av Bing Crosby.

Den ble innspilt i Los Angeles av sangeren Bing Crosby med John Scott Trotter and his Orchestra 7. februar 1944 for Decca. Den legendariske crooneren Andy Williams og hans brødre i The Williams Brothers backet opp Bing på denne innspillingen.

«Swinging on a Star» lå på førsteplassen på den amerikanske listen i ni uker.

Sangen vant Oscar for beste sang.

«Swinging on a Star» ble også fremført i Little Lulu-tegnefilmen *Bout with a Trout*. 

## Opprinnelse
Låtskriveren, Jimmy Van Heusen, var hjemme hos Bing Crosby en kveld på middag og for å diskutere en sang for filmen *[[Going My Way]]*. Under måltidet begynte ett av barna å klage over at det ikke ønsket å gå på skolen neste dag.

Sangeren henvendte seg til sin sønn og sa til ham: «Hvis du ikke går på skole, kan du vokse opp til å bli et muldyr. Ønsker du det?» Van Heusen syntes denne kloke irettesettelsen kunne bli en god sang for filmen. Han så for seg Bing, spille en prest, snakke til en gruppe med barn som oppførte seg mye på samme måte som hans eget barn hadde oppført seg denne kvelden.

Da han tok med seg idéen til sin partner, Johnny Burke, var Johnny rask med å bifalle den og de skrev sangen.

## Andre versjoner
Blant de mange artistene som har innspilt coverversjoner av denne sangen er Oscar Peterson, Shari Lewis og hennes dukker, Frank Sinatra og Tony Bennett.

I 1975 ble den fremført av Julie Andrews i hennes Tv-show: «Julie Andrews: My Favorite Things».

Bruce Willis og Danny Aiello fremførte også sangen i filmen *[[Hudson Hawk]]* fra 1991.

Det amerikanske hardrock-bandet Get Animal spilte inn sin versjon på sitt selvtitulerte debutalbum fra 1999.

## Norske versjoner
Steinar Fjeld og Prima Vera har skrevet norske tekster. 

Jonas Fjeld Band var backingband på Prima Veras versjon.

## Referanser
Tocoma-demningen

**Tocoma-demningen**, også kjent som ***Manuel Piar***, er et stort vannkraftverk under utbygging i delstaten Bolívar i Venezuela, ved elva Caroni, hvor det også er tre andre større kraftverk installert med total effekt på mer enn 20 GW.  Dette blir (foreløpig) det siste vannkraftverket i nedre Caroni.

Kraftverket blir landets fjerde største vannkraftverk etter kapasitet, og får en installert effekt på 2&nbsp;300 MW. Det ble påbegynt i 2004 og skal stå ferdig utbygd i 2014. Årsproduksjonen blir på 10-12 TWh, eller tilsvarende 10% av Norges vannkraftproduksjon.

## Referanser


## Eksterne lenker
* Edelca – operatørselskapets websider.
DS «Hjelmeland» (1910)

**DS «Hjelmeland»** var i perioden 1910–1959 et lokalruteskip tilhørende Det Stavangerske Dampskibsselskab, Stavanger. Den var selskapets siste nybygde dampbåt til lokalrutefarten. Den var også selskapets siste lokaldamp da den gikk til opphugging i mai 1959. I de 49 årene den trafikkerte Ryfylkebassenget var den kjent som en pålitelig båt som utførte sine ruter uten dramatikk.

## DS «Hjelmeland»
* **September 1910**: Levert fra Stavanger Støberi & Dok, Stavanger (byggenr. 63) som lokalruteskip  **«Hjelmeland»** til Det Stavangerske Dampskibsselskab, Stavanger. «Hjelmeland» ble først satt inn i ruten Stavanger (kl.05)-Skjold-Stavanger(kl.16:15). Senere gikk den i ruten Stavanger-Fister-Hjelmeland-Sandeid-Åmsosen, og Stavanger-Fister-Årdal-Judaberg-Sauda.
* **1927**: Ombygd. Broen løftet en halv etasje, -ny salong under.   brt:204
* **193x**: Tilbake i ruten Stavanger-Skjold, men gikk også Stavanger-Steinnesvåg og Stavanger-Jørpeland-Tau.
* **Sommer 1940**: I ruten Stavanger-Vikedal-Sandeid-Åmsosen.
* **Sommer 1945**: I ruten Stavanger-Sand-Sauda, og Stavanger-Jørpeland-Tau.
* **pr. november 1952**: Fortsatt i ruten Stavanger-Sand-Sauda. Kald vinter gjorde at isen la seg tykk på Saudafjorden. «Hjelmeland» var ikke særlig god i isen og måtte ha hjelp av Stavangerskes nyinnkjøpte lokalrutebåt «Bokn» til å bryte råk.
* **195x**: Tilbake i ruten Stavanger-Skjold.
* **195x**: Kjelen ombygd til oljefyring.
* **9. desember 1953**: Mistet propellen utenfor Skjold om kvelden, mens den gikk i rute. Kom seg inn til kai i Skjoldavik ved hjelp av seil og en motorbåt. Slept til Stavanger for reparasjon.
* **Sommer 1958**: Oppført i ruteheftet for siste gang. Gikk da i rutene Stavanger-Steinnesvåg-Sjernarøy og på Vatlandsvåg.
* **Desember 1958**: I opplag ved Klaseskjæret i Stavanger.
* **22. januar 1959**: Solgt til Br. Anda, Hundvåg i Stavanger for opphugging.
* **9. april 1959**: Ferdig opphugget.
* **18. april 1959**: Slettet fra norsk register.

## Se også
* Det Stavangerske Dampskibsselskab

## Kilder
* «Fjordabådane»  Magnus Torgersen 1981
* Artikkel om DSD av Alf Johan Kristiansen i Skipet 2.90 og 1.91.
* Trygve Eriksen jr.'s arkiv
Melizoderidae

* *[[Llanquihuea]]*
* *[[Melizoderes]]*
 

**Melizoderidae** er en familie av sikadene (Auchenorrhyncha).  De lever av plantesaft som de suger ut av bladnerver eller stenglen på planter.  Plantesugere har ufullstendig forvandling. Melizoderidae er bare kjent fra Chile, der det er funnet åtte arter.

## Utseende
De ligner på hornsikader (Membracidae) mne skiller seg fra disse ved at de har noen furer (parapsidalsuturer) på sidene av ryggen (mesonotum).

## Levevis

## Systematisk inndeling

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe Sikader (Auchenorrhyncha)
**** Overfamilien Membracoidea
***** Familien Melizoderidae
****** slekten *[[Llanquihuea]]* Linnavuori & DeLong
****** slekten *[[Melizoderes]]* Spinola, 1850

## Kilder

## Eksterne lenker
* 
* Tree of Life - Melizoderidae - engelskspråklig
* Norsk Entomologisk forening – for deg som vil lære mer om insekter.
Lyngenlinjen

**Lyngenlinjen** var den siste forsvarslinjen Tyskland opprettet i Lyngen i Troms i løpet av *[[Operation Nordlicht]]* på slutten av andre verdenskrig. Den skulle stanse russisk fremrykning mot Narvik. Den eneste veiforbindelse mellom Troms og Finnmark gikk gjennom Storfjord. Dersom veien sør for Skibotn ble sprengt, ville det være tilnærmet umulig å komme landeveien til sørligere deler av fylket. Tilbaketrekningen av den tyske Lapplandsarméen sørover til Lyngenlinjen  var en av de største militære operasjoner på norsk jord under andre verdenskrig.

## Hitlers ordre
Hele Nord-Troms og Finnmark ble beordret brent. Ordren ble gitt som *[[Führerbefehl]]* av Hitler, formidlet gjennom Terboven, og lød slik:
«På grunn av befolkningens ringe beredvillighet til frivillig evakuering har der Führer samtykket i Reichkommissars forslag og befalt at hele den norske befolkning østenfor Lyngenfjord for sin egen sikkerhets skyld skal tvangsevakueres og alle boliger nedbrennes, resp. ødelegges. Øverstkommanderende for Nord-Finland er ansvarlig for at Führerbefalingen gjennomføres hensynsløst. Medlidenhet med befolkningen er ikke på sin plass.»

## Bakgrunn
Tyskerne var overbevist om at russerne hadde til hensikt å gå så langt sørover i Norge som til Narvik. Derfor
besluttet de å opprette den såkalte Lyngenlinjen som forsvarslinje. Dette krevde store ressurser, fordi alle
festningsanlegg, veier og broer i tilknytning til linjen skulle stå ferdig innen 1. mai 1945. I Kvesmenes–Lyngen-området ble et høyt antall sovjetiske krigsfanger i oktober 1944 satt inn i arbeidet med Lyngenlinjen. Sett under ett var det en omfattende byggevirksomhet tyske styrker gjennomførte, med sovjetiske krigsfanger som arbeidskraft. I Kitdalen og dens sidedaler ble det opprettet åtte fangeleirer, der 7- krigsfanger var innom. I et kompani på 272 krigsfanger overlevde bare 35. Mallnitz-leiren i Norddalen var en regulær dødsleir, dit syke og utsultede krigsfanger ble sendt for å dø. En alliert krigsforbryterkommisjon avdekket tre tilfeller av kannibalisme blant de utsultede fangene. En russer hadde stekt og spist hjernen til en medfange som var henrettet med et skudd i hodet. Tre andre fanger hadde spist av låret til en død medfange.

## Etter krigen
Lyngenlinjen går fra svensk/finsk grenseområde og følger fjellet utover mot Storfjorden. Området er vanskelig tilgjengelig. Det er bygget store bunkeranlegg langs hele fjellet, og mange har funnet effekter og våpen fra krigens dager i området.

Etter krigen ble det bygget norske anlegg i Skibotndalen, med forlegning på Brennfjell og Helligskogen. Disse hadde som oppgave å sinke en fiende fra øst. Anleggene er nå nedlagt, men i fjellene oppover Skibotndalen kan en finne mange stillinger som er intakte og kan tas i bruk på kort varsel.

## Se også
* Frøy-linjen

## Referanser


## Kilder
* Figenschau, Tore, Tekst & cetera, 2014, *Krigen i Storfjord : mord, mytteri og krigsforbrytelser : ei samling artikler, intervjuer, bilder og illustrasjoner om og fra 2. verdenskrig i Storfjord* ISBN 9788299502313

## Eksterne lenker
* 
*
Incertae sedis

**Incertae sedis** (forkortet *inc. sed*, latin, genitiv av *incerta sedes*, «usikker posisjon») er en betegnelse som brukes i biologisk systematikk, når en vet at en art eller gruppe er gyldig, men er usikker på hvordan den er beslektet med andre grupper.

## Referanser
CBHD

**China Blue High-Definition**, forkortet **CBHD**, (kinesisk: 中国蓝光高清光盘<) er et optisk digitalt platelagringsformat som lages i Kina. CBHD-plater har en kapasitet på 30 GB i likhet med det konkurrerende formatet HD DVD. CBHD var tidligere kjent som CH-DVD.

Videokomprimering og kopibeskyttelse er ikke det samme som HD DVD. CBHD bruker AVS lyd og video-kodeken, som eies av den kinesiske regjeringen.

Ifølge den japanske TV-kanalen TV Tokyo har nå CBHD hele 30 prosent av det kinesiske markedet. Og da er det snakk om totalmarkedet for diskbaserte filmmedier, altså inklusive DVD. 

Prisen på en CBHD-film ligger på rundt 45 kroner. CBHD-spillerne er derimot ikke noe billigere enn Blu-ray-spillerne – litt under 2000 kroner er normen.

## Se også
*Blu-ray Disc
*DVD
*HD DVD
Minka Czóbel

**Minka Czóbel** eller **Vilma Czóbel** (født 8. juni 1855 i Anarcspuszta, død 17. januar 1947 samme sted) var en ungarsk poet, forfatter og oversetter fra fransk, tysk og engelsk.

## Bakgrunn og virke
Minka vokste opp i et slott i Anarcs Szabolcs, hvor hun ble holdt isolert fra jevnaldrende. Hennes foreldre var Éve (Eveline) Vay de Vaja (1828–1908) og Imre Czóbel (1819–1906). Hun hadde to eldre søsken, István (1847–1932) og Emma (1852–1949).

Oppmuntret av svigerinnens bror, kunstmaleren László Mednyánszky (1852–1919), begynte hun å skrive dikt. For sin første poesisamling *Nyírfalombok* (= Bjørketrær), utgitt i 1890, mottok hun svært positiv kritikk. Hun var også blant de første i Ungarn som tok i bruk de franske szabadversene.

Minka hadde stor fortjeneste av sine ungarske oversettelser av Paul Verlaines (1844–1896) dikt, og Henrik Ibsens (1828–1906) dramatikk. Etter å ha møtt Ibsen i Ungarn i 1890 sendte hun ham flere år senere et maleri av László Mednyánszky som viste et klokketårn i Strázky(Nagyőr) i nåværende Slovakia. Ibsen sendte henne en skriftlig takk for maleriet, og fortalte henne at han hadde hengt det opp like ved skrivebordet på Victoria Terrasse. Også etter at han høsten 1895 flyttet til Arbins gate 1 ble bildet plassert like ved arbeidsbordet. Nøyaktig slik kan det fremdeles sees på Ibsenmuseet i Oslo:

## Diktsamlinger
* Nyírfalombok (= Bjørketrær) (1890)
* Újabb költemények (= En annen poesi) (1892)
* Maya (1893)
* Fehér dalok (= Hvite sanger) (1894)
* A virradat dalai (= Morgensanger) (1896)
* Donna Juanna (1900)
* Kakukfüvek (1901)
* Opálok (= Opal) (1903)

## Arbeider i prosa
* Hafia (1891) 
* A két aranyhajszál (= De to aranyhajszál) (1891) 
* La migrasjon de l'Ame (1897) 
* Pókhálók (1906)
* A fekete lovas (= Den sort ridder) (1914) 
* Az erdő hangja (= Skogens stemme) (1914) 
* Báthory Erzsébet (1941)

## Referanser


## Kilder
* István Mercs: «Czóbel Minka és Henrik Ibsen üzenetváltása: A Czóbel Minka levelezés feltáratlan forrásaiból» (s. 43-58). I: Lajos Sipos: *"Jövöm emléke, múltamnak árnya": In memoriam Czóbel Minka*. Modus Hodiernis 1. Móricz Zsigmond Kulturális Egyesület. Nyíregyháza 2008. ISBN 978-963-87-917-0-2
* Sophie Møller: *Henrik Ibsens haandskrift. En studie*. Bilag til Juleaften 1894.

## Eksterne lenker
* Ungarsk litteraturhistorie.
* Ungarsk biografisk leksikon.
* Leszler József – Nótakedvelőknek, Zeneműkiadó, Budapest, 1986, s. 78. ISBN 963-330-599-3
* Skrifter av Szepesi Attila.
* Nettside for institusjonen Szatmárcsekei.
* Artikkel av László Anett.
Josef Eduard Scheungraber

**Josef Eduard Scheungraber** (født 8. september 1918, død 22. juli 2015) var en tysk løytnant i Wehrmachts hær under andre verdenskrig som beordret drap på flere sivile i Italia.

Han ble i 2009, i en alder av 90 år, dømt for krigsforbrytelser etter 10 tilfeller av drap på sivile i den italienske byen Falzano di Cortona i 1944. Drapene ble utført på hans ordre. Ofrene var tilfeldige valgte, som ble drept som hevnaksjon for at to tyske soldater var funnet drept. Han fikk en livstidsdom i tysk rett. 

Han ble løslatt etter kort tid fordi en tysk rett fant ham uegnet for soning i fengsel.  

## Referanser
Aaron Peirsol

**Aaron Peirsol** (født 1983) er en amerikansk svømmer, og verdensrekordholder på 100&nbsp;m og 200&nbsp;m ryggsvømming. Han har fem olympiske gullmedaljer fra OL i Athen og OL i Beijing, samt 16 gullmedaljer fra VM-kortbane og langbane.

## Referanser


## Eksterne lenker
* 
*
Arild Sandbakken

**Arild Sandbakken** (født 19. oktober 1936 i Brumunddal) er en norsk musiker og komponist. 

## Bakgrunn og arbeid

Arild Sandbakken er utdannet ved Universitetet i Oslo, og har fått sangundervisning av Thorbjørn Lindhjem.  Arild Sandbakken har en allsidig musikalsk bakgrunn og jobbet i mange år som førstelektor ved Høgskolen i Hedmark.  Han har komponert melodier til flere av Alf Prøysens dikt.

## Privat

Han er far til bratsjist og musikkprofessor Are Sandbakken.

## Diskografi
* *Arild Sandbakkens Evergreen Swingers* (1987)
* *Prøysen på vår måte* (1988)
* *Alf Prøysens Jord* (1991)
* *I Ring skal du rulle* (1998)
* *Prøysen som romanse* (2005)

## Referanser
Combatant status review tribunal

**Combatant status review tribunal** (**CSRT**) var militære tribunaler for å avgjøre om USAs fanger ved Guantánamobukten fangeleir fortsatt skulle ha status som «fiendtlig stridende» (*enemy combatants*).

Flertallet i USAs høyesterett fastslo at fangene skulle ha tilgang til USAs sivile rettssystem. Voteringen var 5 stemmer mot 4, og avgjørelsen falt 12. juni 2008.
Tid (Album)

***Tid*** er et samlealbum fra den norske popsangeren Inger Lise Rypdal, utgitt 1997 på plateselskapet Talent.

Albumet ble utgitt med nytt cover (fra samleplaten Før og nå) i 1999 (Carat CAR 126) og i 2001 (Evigo 2618-2)

## Sporliste
#«Fru Johnsen»	3:14
#«En spennende dag for Josefine»	3:40
#«Voodoo» 3:09
#«Gråt ikke mer Argentina»	4:57
#«Till min kära»	4:29
#«S.O.S.»	3:22
#«Grå gater»	3:54
#«Anyone Who Had a Heart»	3:13
#«Feeling»	3:42
#«Baby Blue»	3:25
#«Just For You»	5:27
#«15 år»	5:01
#«Mine siste sigaretter»	3:18
#«Jeg har brent mine lys»	3:14
La Manga Cup

**La Manga Cup** er en treningsturnering i fotball som spilles i La Manga del Mar Menor i Murcia i Spania på vintertid, med lag fra fotballigaer som spilles i sommersesongen. Det vil hovedsakelig si med lag fra Sverige, Finland, Danmark, Norge, Russland, Ukraina, og USA.

## Vinnere

## Eksterne lenker
* Historisk oversikt
* Resultater hos rsssf.com
Friidrett under Sommer-OL 2008 – 400 meter hekk menn

Øvelsen **[[400 meter hekk]] menn** ved **[[Sommer-OL 2008]]** fant sted mellom den 15.&ndash;18. august på Beijings nasjonalstadion.

Kvalifikasjonskravene var 49,20 s (A-krav) og 49,50 s (B-krav).

## Rekorder
Før konkurransen, var verdens- og olympisk rekord som følger:

Det ble ikke satt noen ny verdens- eller olympisk rekord for denne øvelsen under dette OL.

## Resultater
### Forsøksheat

### Semifinaler

### Finale

## Referanser
Skallagrim Kveldulvsson

**Skallagrim Kveldulvsson** (*Skalla-Grímr Kveldulfsson*), født ca. 863, død på 930-tallet, var en norsk viking, skald og landnåmsmann; han var en av de første nordmennene som bosatte seg permanent på Island. Han het egentlig *Grímr*, men ble kalt *Skalla-Grímr*, altså Grim med fleinskallen, fordi han ble skallet allerede i ung alder.

Han var gift med Bera Yngvarsdtr, og far til Egil Skallagrimson. Hans foreldre var Kveldulv Bjalvesson og Salbjørg Kåresdotter. Kveldulv het egentlig *Ulfr*, men ble kalt *Kveld-Ulfr*, fordi han sovnet så tidlig om kvelden og det het at han da kunne bli varulv. (Han var *hamrammr*.)

Skallagrims bror, Torolv Kveldulvsson, var hirdmann hos Harald Hårfagre og utmerket seg i slaget i Hafrsfjord. 

Skallagrims ætt utvandret til Island da den kom i konflikt med Harald Hårfagre, og kongens menn drepte Torolv. 

I tillegg for å være kjent som Egils far har han diktet følgende vers:
:Nú's hersis hefnd
:við hilmi efnd;
:gengr ulfr ok ǫrn
:of ynglings bǫrn.
:Flugu hǫggvin hræ
:Hallvarðs á sæ.
:Grár slítr undir
:ari Snarfara.

Dette betyr: "Nå som adelsmannen (Kveldulfr) har fullført hevnen på kongen (Harald Hårfagre); nå trår ulv og ørn på kongens barn. De nedhogde likene av Hallvard (Hallvard Hardfare og hans folk; fienden) flyktet til sjøen; den grå ørnen river i sårene av Snarfare (Sigtryggr Snarfari var bror av Hallvard Harfare)."

Dersom strofa er ekte er det den første med enderim i nordisk diktning; vanligvis er det Egils dikt Höfuðlausn som regnes som det. En teori er derfor at Egil selv diktet denne strofa, men tilla faren æren for den. 

## Referanser
Askepott 2 – Drømmen blir virkelighet

***Askepott 2*** er en amerikansk direkte-til-video tegnefilm av The Walt Disney Company fra 2002 som er en oppfølger til *[[Askepott (film)|Askepott]]*.

## Handling
I det kongelige palasset går Askepotts musevenner Gus og Jaq til et kammer hvor den gode féen leser historien om Askepott for de andre musene. Til stor skuffelse ankommer Gus og Jaq akkurat i det hun er ferdig med historien. Musene bestemmer seg for å skrive en fortsettelse på eventyret, om hva som skjedde etter at Askepott fikk sin lykkelige slutt. Eventyret deres begynner når Askepott og Drømmeprinsen kommer tilbake fra bryllupsreisen, og Askepott gjenforenes med musevennene sine og hunden Bruno.

Askepott deltar deretter ved palassets banketter og fester når kongen og prinsen er bortreist. Askepott er imidlertid misfornøyd med hvordan tradisjonene drives, og bestemmer seg for å organisere en kommende fest på hennes egen måte. Jaq mener at han er for liten til å hjelpe Askepott i palasset slik som han gjorde i den første filmen. I tillegg blir Anastasia, en av Cinderellas stesøstre, forelsket i en baker - som hennes mor Lady Tremaine og storesøsteren Drizella misliker.

## Originale stemmer
* Jennifer Hale som Cinderella
* Rob Paulsen som Jaq.
* Corey Burton som Gus
* Andre Stojka som kongen
* Russi Taylor som Den gode féen / Drizella
* Susanne Blakeslee som Lady Tremaine
* Tress MacNeille som Anastasia Tremaine
* Holland Taylor som Prudence
* Christopher Daniel Barnes som Drømmeprinsen
* Frank Welker som Pom-Pom / Bruno

## Norske stemmer
* Marian Aas Hansen som Askepott
* Magnus Skjegstad som Jaq
* Espen Sandvik som Gus
* Guri Schanke som Anastasia
* Nicolay Lange-Nielsen som Drømmeprinsen
* Ivar Nørve som Kongen
* Magnus Nielsen som Storhertugen og Blomsterhandler
* Marianne Krogness som Drizella
* Bentine Holm som Prudence
* Silje Torp som Mary og Daphne
* Christian Skolmen som Bakeren
* Unn Vibeke Hol som Beatrice
* Kari Simonsen som Grevinnen
* Inger Teien som Den gode féen
* Kari-Ann Grønsund som Lady Tremaine
* Julie Dahle Aagård: sang
* Ellers medvirker: Morten Rudå og Ketil Schei.

## Eksterne lenker
* 
*
Paul Stanley (album)

***Paul Stanley*** er et studioalbum av Paul Stanley og var et av de fire KISS-soloalbumene som ble utgitt i 1978. 

Albumet nådde 40.-plass på den amerikanske Billboard-albumlisten. Det var det eneste albumet av de fire soloalbumene som hadde kun originale sanger, da alle de andre hadde en coverlåt hver.

## Sporliste
**Side 1**
# «Tonight You Belong to Me» (Paul Stanley) – 4:39
# «Move On» (Stanley, Mikel Japp) – 3:07
# «Ain't Quite Right» (Stanley, Japp) – 3:34
# «Wouldn't You Like to Know Me» (Stanley) – 3:16
# «Take Me Away (Together As One)» (Stanley, Japp) – 5:26

**Side 2**
# «It's Alright» (Stanley) – 3:31
# «Hold Me, Touch Me (Think of Me When We're Apart)» (Stanley) – 3:40
# «Love in Chains» (Stanley) – 3:34
# «Goodbye» (Stanley) – 4:09

## Personell
*Paul Stanley – vokal, gitar, E-Bow
*Bob Kulick – gitar
*Steve Buslowe – bassgitar
*Richie Fontana – trommer
*Eric Nelson – bassgitar 
*Peppy Castro – støttevokal
*Carmine Appice – trommer
*Diana Grasselli –  støttevokal
*Doug (Gling) Katsaros – piano, omni string ensemble, støttevokal
*Craig Krampf – trommer
*Steve Lacey – gitar 
*Miriam Naomi Valle – støttevokal
*Maria Vidal –  støttevokal

## Eksterne lenker
*